Rikunarita-ORG/Wikinium huggingface dataset:
# 1932. gada ziemas olimpiskās spēles[labot | labot pirmkodu]

| III ziemas olimpiskās spēles |
| --- |
|  |
| Norises vieta |  Leikplesida, ASV |
| Dalībvalstis |
17 |
| Sportisti |
252 |
| Disciplīnas |
14 (4 sporta veidos) |
| Atklāšana |
4. februārī |
| Noslēgums |
15. februārī |
| Oficiāli atklāja |
Franklins Rūzvelts |
| Sportistu zvērests |
Džeks Šī |
| Stadions |
Leikplesidas ātrslidošanas ovāls |
| ← 1928 Sanktmorica 1936 Garmiša-Partenkirhene → |

**1932. gada ziemas olimpiskās spēles** bija trešās ziemas olimpiskās spēles. Tās no 1932. gada 4. februāra līdz 15. februārim notika Leikplesidā, Ņujorkas štatā, ASV. Oficiāli spēles atklāja Franklins Rūzvelts, kas tajā pašā gadā tika ievēlēts par ASV prezidentu.

Leikplesidas olimpiskajās spēlēs piedalījās 17 valstis, kuras pārstāvēja 252 sportisti. Kopumā tika sadalīti 14 medaļu komplekti 4 sporta veidos. Latvijas komanda šajās ziemas olimpiskajās spēlēs nepiedalījās.

## Medaļu kopvērtējums

| Vieta | Valsts | 1 Zelts | 2 Sudrabs | 3 Bronza | Kopā |
| --- | --- | --- | --- | --- | --- |
| 1 |  ASV (mājinieki) | 6 | 4 | 2 | 12 |
| 2 |  Norvēģija | 3 | 4 | 3 | 10 |
| 3 |  Kanāda | 1 | 1 | 5 | 7 |
| 4 |  Zviedrija | 1 | 2 | 0 | 3 |
| 5 |  Somija | 1 | 1 | 1 | 3 |
| 6 |  Austrija | 1 | 1 | 0 | 2 |
| 7 |  Francija | 1 | 0 | 0 | 1 |
| 8 |  Šveice | 0 | 1 | 0 | 1 |
| 9 |  Vācija | 0 | 0 | 2 | 2 |
| 10 |  Ungārija | 0 | 0 | 1 | 1 |

## Skatīt arī

* 1932. gada vasaras olimpiskās spēles
* Olimpiskās spēles
* Ziemas olimpiskās spēles
* Starptautiskās Olimpiskās komitejas valstu un teritoriju kodi
* ASV notikušās olimpiskās spēles
	+ 1904. gada vasaras olimpiskās spēles — Sentluisa
	+ 1932. gada vasaras olimpiskās spēles — Losandželosa
	+ 1932. gada ziemas olimpiskās spēles — Leikplesida
	+ 1960. gada ziemas olimpiskās spēles — Skvoveli
	+ 1980. gada ziemas olimpiskās spēles — Leikplesida
	+ 1984. gada vasaras olimpiskās spēles — Losandželosa
	+ 1996. gada vasaras olimpiskās spēles — Atlanta
	+ 2002. gada ziemas olimpiskās spēles — Soltleiksitija

## Ārējās saites

* SOK jumtalapa par Leikplesidas olimpiskajām spēlēm (angliski)
* Sports-Reference profils (angliski)
* Olimpisko spēļu oficiālais ziņojums Arhivēts 2006. gada 8. februārī, *Wayback Machine* vietnē. (angliski)
* Olimpisko spēļu programma (angliski)
# Turcijas ģerbonis[labot | labot pirmkodu]

| Turcijas neoficiālais simbols |
| --- |
|  |
| Versijas |
| Turcijas Ārlietu ministrijas un vēstniecību lietotais ģerboņa vairogs (augšdaļā gar malu rakstāms iestādes nosaukums) |
| Sarkans aplis ar baltu pusmēnesi un zvaigzni no valsts karoga. Šādu zīmi lieto vecā parauga Turcijas personu identifikācijas kartēs. Šādu vai līdzīgu simbolu izmanto arī vairākas valsts iestādes un ministrijas, kā arī šāds simbols ir parlamenta zīmē un to attēlo uz nacionālo sporta izlašu formas tērpiem. |
| Detaļas |
| Lietojums |
Lieto uz Turcijas pasēm, vīzām un personu identifikācijas kartēm. |

Turcijai nav sava oficiālā valsts ģerboņa vai zīmes. Uz Turcijas izsniegtajām pasēm tiek lietots tāds pats pusmēness ar zvaigzni, kāds ir Turcijas valsts karogā.

Turcijas Ārlietu ministrija lieto ovālas formas sarkanu ģerboņa vairogu, kas atgādina ovālo vairogu no Osmaņu impērijas ģerboņa. Uz vairoga attēlots uz augšu pavērsts zelta pusmēness ar zvaigzni. Virs mēness un zvaigznes gar malu ministrija lieto uzrakstu "*T.C. Dışişleri Bakanlığı*" (TR Ārlietu Ministrija). Turcijas vēstniecības lieto uzrakstu "*Türkiye Cumhuriyeti Büyükelçiliği*" (Turcijas Republikas Lielvēstniecība).

Turcijas Kultūras un tūrisma ministrija Turcijas popularizēšanai ir izstrādājusi īpašu logotipu, kurā attēlots valsts nosaukums "Türkiye" un stilizēta tulpe — Turcijas nacionālais zieds.

Vairāku ministriju un citu valsts iestāžu zīmēs tiek lietots valsts karogs diska formā. Piemēram, Lielās nacionālās asamblejas zīmē un Turcijas nacionālo sporta komandu un izlases sportistu formas tērpiem. Diska formas zīme tiek lietota arī vecā parauga nedigitalizētajās personu identifikācijas kartēs.

Turcijas prezidenta zīme
Turcijas valsts prezidenta zīme ir zelta krāsas sešpadsmit staru zvaigzne, kurai apkārt aplī sakārtotas mazākas 16 zelta krāsas piecstaru zvaigznes. Mazās zvaigznes simbolizē agrāk pastāvējušās 16 turku valstis.

## Skatīt arī

* Turcijas karogs
* İstiklâl Marşı - Turcijas valsts himna
* Osmaņu impērijas ģerbonis

## Atsauces
# Irāņu tautas

Irāņu valodu izplatība mūsdienās
**Irāņu tautas** ir daudzu etnisku grupu kopums, kuras runā irāņu valodās. Irāņu tautām pieskaitāmo cilvēku skaits ir no 210 līdz 235 miljoniem. Šo tautu ļaudis galvenokārt apdzīvo Irānas plato, sākot no Hindukuša kalniem Centrālāzijā līdz Persijas līcim — reģionā, kuru dažkārt dēvē par Lielo Irānu. Šo tautu ļaudis lielā skaitā sastopami arī visā Eirāzijā, sākot no Balkānu pussalas līdz pat Ķīnas rietumiem.

Senās irāņu tautas:

* Mēdieši
* Senpersieši
* Baktri
* Partieši
* Avesti
* Jazi
* Skiti
* Sarmati
* Sogdi
* Horezmieši

Irāņu tautas:

* Beludži
* Kurdi
* Gilaki
* Gurani
* Luri
* Māzenderieši
* Osetīni
* Puštuni
* Pamirieši
* Persieši
* Tadžiki
* Tališi
* Vakhi
* Jagnobi
* Aimaki
* Hazareji
* Farsivani
* Tati
* Kumzari
* Bahtijari
* Zazi

## Atsauces un piezīmes
# Dijarbakiras ils

|  |
| --- |
| **Dijarbakiras ils** |
| Diyarbakır ili |
| —  **ils**  —  |
|  |
|  |
| Valsts
  |  Turcija |
| Centrs | Dijarbakira |
| Ilčes |
17
* Baglara
* Bismila
* Čermika
* Činara
* Čingiša
* Didžle
* Egila
* Ergani
* Hani
* Hazro
* Kajapinara
* Kodžakeja
* Kulpa
* Lidže
* Silvana
* Sura
* Jenišehira
 |
| **Platība**  |
|  - Kopā
  | 15 168 km² |
| **Iedzīvotāji** (2021) |
|  - Kopā | 1 791 373 |
|  - Blīvums | 118,1/km² |
| **Mājaslapa:** www.diyarbakir.gov.tr |
|  **Dijarbakiras ils Vikikrātuvē** |

**Dijarbakiras ils** (turku: *Diyarbakır ili*) ir Turcijas pirmās pakāpes administratīvā iedalījuma vienība. Izvietojusies valsts dienvidaustrumos Tigranakertas līdzenumā uz dienvidiem no Austrumtaura. Ila administratīvais centrs un lielākā pilsēta ir Dijarbakira.

## Ārējās saites

* Vikikrātuvē par šo tēmu ir pieejami multivides faili. Skatīt: Dijarbakiras ils.

* *Encyclopædia Britannica* raksts (angliski)
# Skaistums

Rozes zieds
**Skaistums** jeb **daiļums**, **daile** ir estētikas pamatkategorija. Tā ir personas, dzīvnieka, vietas, priekšmeta vai idejas vispārināta pazīme, kas sniedz estētisku baudu. Tas ir īstenības estētiskās apgūšanas galvenā pozitīvā forma. Ideālisti uzskata skaistumu par gara un apziņas īpašību. Bieži vien ar vārdu "skaistums" tiek izprastas atšķirīgas lietas, jo kas vienam šķiet skaists, otram var šķist neglīts. Skaistums ir neatkarīgs no aplūkojamā objekta vērtības. Skaistumam raksturīgi, ka tas saistīts ar kaut ko juteklisku.

## Cilvēka skaistums

### Fiziskā pievilcība

Ir vairāki faktori, kas ietekmē cilvēka pievilcību. Viens no tiem ir fiziskie parametri. Fiziskā pievilcība ietver universālo uztveri, kas ir vienota daudzām pasaules kultūrām, kā arī parametrus, kas ir atkarīgi no atsevišķu kultūru iezīmēm un sociālām pazīmēm. Pievilcību ietekmē arī subjektīvā uztvere. Daudzos gadījumos pievilcību ietekmē arī rakstura īpašības, piemēram, godīgums un inteliģence. Pastāv uzskats, ka skaistuma uztvere ir instinktīva. Dažādos laikos ir bijuši dažādi skaistuma ideāli.

### Skaistumkopšana

Nosacījumus, kas paredz ķermeņa, ādas, matu, nagu kopšanu, sauc par skaistumkopšanu. Zem termina skaistumkopšana slēpjas arī pareiza kosmētikas izmantošana. Daudzās apdzīvotās vietās pastāv skaistumkopšanas saloni, kurās speciālisti palīdz klientiem šos nosacījumus realizēt.

### Skaistuma konkursi

Visā pasaulē tiek rīkoti dažāda mēroga un kritēriju skaistuma konkursi, kuros dalībnieki sacenšas par to, kurš ir skaistākais. Pašlaik vecākais joprojām eksistējošais skaistuma konkurss ir *Miss World*, kas pirmo reizi notika 1951. gadā Apvienotajā Karalistē. Līdzās tam pastāv arī tādi vispasaules konkursi kā *Miss Universe* un *Miss Grand International*. Daudzās valstīs tiek rīkoti valsts mēroga skaistuma konkursi, piemēram, "Miss Latvija".

Arī starp vīriešiem tiek rīkoti skaistuma konkursi. Latvijā tāds ir "Misters Latvija".

## Skaistums citur

Skaistums nepiemīt tikai cilvēkam. Par skaistiem sauc arī brīnišķīgas ainavas, celtnes, ziedus, gleznas, kā arī matemātikā pastāv jēdziens ‘skaistums’, piemēram, to var attiecināt uz Mandelbrota kopu.

## Neglītums

Pretējais skaistumam ir neglītums. Tas parasti tiek attiecināts uz būtnēm, priekšmetiem, kurus nav patīkami aplūkot, apskatīt. Daudzās kultūrās neglītums tiek saistīts arī ar atbaidošām, nesaprotamām un aizskarošām lietām un priekšmetiem. Tāpat kā skaistums, arī neglītums ir subjektīva īpašība. Neglītuma priekšstats var būt arī nepareizs vai tuvredzīgs, piemēram, tas izpaužas Hansa Kristiana Andersena pasakā “Neglītais pīlēns”.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: skaistums.
# Braisa kanjona nacionālais parks

| Braisa kanjona nacionālais parks |
| --- |
|
IUCN II kategorija (nacionālais parks) |
|  |
| Braisa kanjona nacionālais parksRādīt kartē "Jūta"Braisa kanjona nacionālais parksRādīt kartē "ASV" |
| Atrašanās vieta |  Jūta, ASV |
| Tuvākā pilsēta |
Tropika, Panguitča |
| Koordinātas | ﻿ / ﻿ |
| Platība |
145 km² |
| Dibināts |
1928. gada 25. februāris |
| Apmeklētāji |
1 296 000 (2011) |

**Braisa kanjona nacionālais parks** (*Bryce Canyon National Park*) ir nacionālais parks, kurš atrodas Jūtas štatā, ASV. Parks ietver **Braisa kanjonu**. Patiesībā Braisa kanjons nav kanjons, lai gan nosaukums norāda uz to, ka tā varētu būt.
# Klasiskais liberālisms

**Klasiskais liberālisms** ir politiskā ideoloģija un liberālisma atzars, kas atbalsta un stimulē brīvo tirgu ar valsts neiesaistīšanos ekonomikā; pilsoniskās brīvības saskaņā ar likuma varu, uzsvaru liekot uz ierobežotu valdību, ekonomisko brīvību un politisko brīvību. Tas tika izstrādāts 19. gadsimta sākumā, balstoties uz iepriekšējā gadsimta politiskajām un ekonomiskajām idejām, reaģējot uz urbanizāciju un rūpniecisko revolūciju Eiropā un Ziemeļamerikā.

Klasiskais liberālisms, pretēji liberālajām nozarēm, piemēram, sociālajam liberālismam, negatīvāk raugās uz sociālo politiku, nodokļiem un valsts iesaistīšanos indivīdu dzīvē, un tas atbalsta deregulāciju. Līdz Lielajai depresijai un sociālā liberālisma uzplaukumam to lietoja zem ekonomiskā liberālisma nosaukuma. Kā termins *klasiskais liberālisms* tika lietots retronīmā, lai atšķirtu agrāko 19. gadsimta liberālismu no sociālā liberālisma. Pēc mūsdienu standartiem Amerikas Savienotajās Valstīs vienkāršs *liberālisms* bieži nozīmē sociālo liberālismu, bet Eiropā un Austrālijā vienkāršs *liberālisms* bieži nozīmē klasisko liberālismu.

## Atsauces
# F-35 Lightning II[labot | labot pirmkodu]

*F-35 Lightning II*| Karalisko Norvēģijas gaisa spēku *F-35A* testa lidojums virs Teksasas |
| Tips |
daudzuzdevumu iznīcinātājs |
| Valsts |  ASV |
| Ražotājs | *Lockheed Martin Aeronautics* |
| Konstruktors | *Lockheed Martin* |
| Pirmais lidojums |
2006. gada 15. decembrī |
| Statuss |
eksplutācijā |
| Primārais lietotājs |
ASV Gaisa spēki |
| Ražošanā |
kopš 2006. gada |
| Skaits |
231 |
| Attīstīts no | *Lockheed Martin X-35* |

F-35 Lightning II ir ASV vienvietīga viena dzinēja piektās paaudzes daudzuzdevumu iznīcinātāja saime, kas izmanto *Stealth* tehnoloģiju. Lidmašīna var veikt uzbrukumus zemes mērķiem, izlūkošanu un gaisa aizsardzības uzdevumus. *F-35* ir trīs galvenie modeļi: *F-35A* — konvenciālās pacelšanās un nolaišanās variants, *F-35B* — īsas pacelšanās un vertikālas nolaišanās variants, *F-35C* — variants aviācijas bāzeskuģiem.

Lidmašīnas primārais kontraktors ir *Lockheed Martin Aeronautics,* kas veic beigu montāžu, visu sistēmu integrāciju, piegādā priekšējo fizelāžu, spārnus un lidojuma kontroles sistēmu. *Northrop Grumman*  piegādā radaru, sakaru, navigācijas, identifikācijas sistēmas, centrālo fizelāžu, ieroču telpu. *BAE Systems* nodrošina fizelāžas gala daļu, horizontālās un vertikālās astes, apkalpes dzīvības nodrošināšanas sistēmu un katapultas sistēmu, radioelektroniskās cīņas sistēmas, degvielas sistēmu, lidojuma kontroles programmatūru. *Alenia Aeronautica* veic beigu montāžu Itālijā, bija atbildīgs par vairumu konstruktīvo elementu, ieroču sistēmām un *F-22* beigu montāžu. Projekta partneris *Boeing Defense, Space & Security* piegādāja spārnus, pakaļgala fizelāžu, avionikas integrāciju un treniņu sistēmas.

Lidmašīnu saime izveidota programmas *Joint Strike Fighter* ietvaros, lai nomainītu ASV, Apvienotās Karalistes, Kanādas, Austrālijas, Nīderlandes un to sabiedroto iznīcinātājus, triecieniznīcinātājus un lidmašīnas uzbrukumiem zemes mērķiem.
1996. gadā ar *Boeing* un *Lockheed Martin* tika noslēgti līgumi par prototipu izbūvi. Pēc lidojumu izmēģinājumiem 2001. gadā izvēlējās *Lockheed Martin* *Lockheed Martin X-35*, kurš uzskatīja par veiksmīgāku prototipu salīdzinājumā ar *Boeing X-32*.

*F-35* pirmais lidojums veikts 2006. gada 15. decembrī. Pirmais sērijveida modeļa lidojums notika 2011. gada 25. februārī.
2011. gadā izmēģinot *F-35C*, bija konstatētas konstrukcijas nepilnības, nolaišanās laikā uz klāja lidmašīnu nespēja aizķert ar aviofinišētāja trosi.

Modeli *F-35B* ekspluatācijā nodeva 2015. gada jūlijā, *F-35A* — 2016. gada augustā, *F-35C* — 2019. gada februārī.

## Ārējās saites

* Vikikrātuvē par šo tēmu ir pieejami multivides faili. Skatīt: F-35 Lightning II.
* Oficiālā tīmekļa vietne
# Tomass Peins[labot | labot pirmkodu]

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

| Tomass Peins *Thomas Paine* |
| --- |
|  |
| Personīgā informācija |
| Dzimis | 1737. gada 9. februārī  Tetforda, Anglija, Apvienotā Karaliste |
| Miris | 1809. gada 8. jūnijā (72 gadi)  Ņujorka, ASV |
| Paraksts |  |

 |
|

| Literārā darbība |
| --- |
| Mākslas portāls / Literatūras vikiprojekts                         |

 |

**Tomass "Toms" Peins** (angļu: *Thomas "Tom" Paine*; dzimis 1737. gada 9. februārī, miris 1809. gada 8. jūnijā) bija rakstnieks, pamfletists, radikālis, izgudrotājs, intelektuālis, revolucionārs un viens no ASV pamatlicējiem.

Dzimis Lielbritānijā, taču 1774. gadā pārcēlās uz Ameriku, kur piedalījās Amerikas revolūcijā. 1776. gadā publicēja pamfletu par ASV neatkarību "Kopības izjūta". Tāpat piedalījās arī Franču revolūcijā.

## Ārējās saites

* Vikikrātuvē par šo tēmu ir pieejami multivides faili. Skatīt: Tomass Peins.
* Biogrāfija (angliski)
* *Encyclopædia Britannica* ieraksts (angliski)
# Ņujorkas "Mets"

| New York Mets |
| --- |
|  |
| Nosaukums latviski |
Ņujorkas "Mets" |
| Sporta veids |
Beisbols |
| Pilsēta |  Kvīnsa, Ņujorka, ASV |
| Līga |
Augstākā beisbola līga |
| Konference |
Nacionālā līga |
| Divīzija |
Austrumu divīzija |
| Dibināts |
1962 |
| Laukums | *Citi Field* (ietilpība: 41 922) |
| Krāsas |
Zila, oranža, balta                |
| Īpašnieks |
Stīvs Koens |
| Menedžeris |
Billijs Eplers |
| Galvenais treneris |
Baks Šovolters |
| Tituli |
| MLB kausi |
2 (1969, 1986) |
| Konferences tituli |
5 |
| Divīzijas tituli |
6 |

**Ņujorkas "Mets"** (angļu: *New York Mets*) ir profesionāls beisbola klubs, kas ir bāzēts Kvīnsas rajonā, Ņujorkā, ASV. Tas ir dibināts 1962. gadā. "Mets" spēlē Augstākās beisbola līgas (MLB) Nacionālās līgas Austrumu divīzijā. Klubs savas pastāvēšanas vēsturē ir uzvarējis divās Pasaules sērijās. Klubs savas mājas spēles aizvada *Citi Field* stadionā.

"Mets" ir viena no divām MLB komandām, kas bāzējas Ņujorkā. Otra ir Ņujorkas "Yankees".

## Ārējās saites

* Vikikrātuvē par šo tēmu ir pieejami multivides faili. Skatīt: Ņujorkas "Mets".
* Kluba oficiālā mājaslapa
# Ņujorkas "Jets"[labot | labot pirmkodu]

| New York Jets |
| --- |
|  |
| Nosaukums latviski |
Ņujorkas "Jets" |
| Sporta veids |
Amerikāņu futbols |
| Pilsēta |  Īstraterforda, Ņūdžersija, ASV |
| Līga |
Nacionālā futbola līga |
| Konference |
Amerikāņu futbola konference |
| Divīzija |
Austrumu divīzija |
| Dibināts |
1960 |
| Stadions | *MetLife Stadium* (ietilpība: 82 566) |
| Krāsas |
Zaļa, balta           |
| Īpašnieks |
Vūdijs Džonsons |
| Prezidents |
Vūdijs Džonsons |
| Galvenais treneris |
Roberts Salehs |
| Nosaukuma vēsture |
| 1960—1962 |
Ņujorkas "Titans" |
| 1963—pašlaik |
Ņujorkas "Jets" |
| Tituli |
| NFL čempionu kausi |
1 (1968) |

**Ņujorkas "Jets"** (angļu: *New York Jets*) profesionāls amerikāņu futbola klubs, kas pārstāv ASV Ņujorkas aglomerāciju. Tas ir dibināts 1959. gadā kā **Ņujorkas "Titans"** (*Titans of New York*), taču kopš 1963. gada klubs startē ar pašreizējo nosaukumu. "Jets" spēlē Nacionālās futbola līgas (NFL) Amerikāņu futbola konferences Austrumu divīzijā. Klubs savā pastāvēšanas vēsturē vienreiz ir kļuvis par NFL čempionu (1968). "Jets" savas mājas spēles aizvada *MetLife Stadium* stadionā, kurā spēlē arī Ņujorkas "Giants".

## Ārējās saites

* Vikikrātuvē par šo tēmu ir pieejami multivides faili. Skatīt: Ņujorkas "Jets".
* Kluba oficiālā mājaslapa (angliski)
* NFL profils (angliski)
# Kapitāls

**Kapitāls** ekonomikas teorijā ir viens no trim galvenajiem ražošanas faktoriem. Pārējie divi ir zeme (plašā nozīmē ar to saprot arī dabīgos izrakteņus un citus dabas resursus) un darbs (darbaspēks).

## Raksturojums

Ekonomiskajā praksē (uzņēmējdarbībā) ar kapitālu (fizisko kapitālu) saprot ražošanai vai pakalpojumu sniegšanai nepieciešamos resursus (fiksētais kapitāls) un apgrozāmo līdzekļu (apgrozāmais kapitāls) kopumu.

Kapitāla avots ir investīcijas. Uzņēmuma (uzņēmējdarbības) uzsākšanai ir nepieciešams sākuma (starta) kapitāls, ko var izveidot uzņēmuma dibinātājiem ieguldot uzņēmumā (investējot) zināmu naudas summu vai pamatlīdzekļus. Arī tālākai uzņēmējdarbības paplašināšanai ir nepieciešams papildu kapitāls, ko var iegūt ar uzņēmuma akcionāru papildu investīcijām, vai arī ieguldot uzņēmuma peļņu (peļņas kapitalizācija).

Daudzās valstīs, arī Latvijā, valdības atbalsta mazo un vidējo uzņēmumu attīstību, piemēram, piešķirot tiem riska kapitālu

## Atsauces

## Ārējās saites
# Lahora

| Lahora  |
| --- |
| Pilsēta |
| *لاہور* |
|  |
|  |
| LahoraRādīt kartē "Pakistāna"LahoraRādīt kartē "Pendžābas province" |
|
Koordinātas: ﻿ / ﻿ |
| Valsts |  Pakistāna |
| Province |
Pendžāba |
| Dibināta |
1000. g. p. m. ē. |
| Platība |
|  • Kopējā |
1 772 km2 |
| Augstums |
217 m |
| Iedzīvotāji
(2017) |
|  • kopā |
11 126 285 |
|  • blīvums |
5 843,7/km² |
| Mājaslapa | www.lahore.gov.pk |
|  **Lahora Vikikrātuvē** |

**Lahora** (urdu: لاہور, Lahore) ir pilsēta Pakistānas ziemeļaustrumos pie Rāvi upes, netālu no Indijas robežas. Pendžābas provinces galvaspilsēta. Otrā lielākā pilsēta Pakistānā. Simtiem gadu bijis Pendžabas galvenais kultūras centrs un viens no galvenajiem islāma ietekmes centriem Indijas subkontinentā.

## Vēsture

Leģenda vēsta, ka pilsēta savu nosaukumu ieguvusi no Rāmas dēla Lavas vārda un dibināta apmēram pirms 3000 gadiem.

No 1021. līdz 1186. gadam bija Gaznevīdu impērijā (no 1157. gada tās galvaspilsēta). No 1241. līdz 1310. gadam mongoļi vairākkārt nopostīja pilsētu, bet 1398. gadā to nopostīja Timurs.

Vēlāk Lahorai nebija būtiskas lomas, līdz 1524. gadā to ieņēma Bāburs un lika pamatus Mogolu impērijai. Akbara laikā - no 1584. līdz 1598.gadam, Lahora bija Mogolu impērijas galvaspilsēta un islāma ietekmes centrs. Akbars lika pamatus Lahoras fortam, kuru vēlāk paplašināja Akbara dēls Džahangirs un mazdēls Šahs Džahāns.

Pēc Mogolu impērijas pagrimuma no 1799. līdz 1849. gadam Lahora bija Sikhu impērijas galvaspilsēta, kad to ieņēma angļi, kuri valdīja Lahorā līdz Pakistānas nodibināšanai 1947. gadā.

1940. gada 23. martā pilsētā tika pieņemta Lahoras deklarācija, kurā tika pieprasīta atsevišķas musulmaņu Pakistānas dibināšana. 1947. gadā pilsētā notika cīņas starp musulmaņu, sikhu un hinduistu kopienām. 1965. gadā, Indijas-Pakistānas kara laikā, indiešu spēki ieņēma Lahoras piepilsētas, tomēr, pamatojoties uz Taškentas vienošanos, karaspēks tika atvilkts.

## Cilvēki

Lahorā dzimuši:

* Tariks Ali (*Tariq Ali*) (1943) — rakstnieks
* Subrahmanjans Čandrasekars (*Subrahmanyan Chandrasekhar*) (1910–1995) — fiziķis
* Šahs Džahāns (*Shah Jahan*) (1592–1666) — Mogolu imperators
* Guru Nānaks Dēvs (*Guru Nanak Dev*) (1469–1539) — sikhisma dibinātājs

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Lahora.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Thanlha[labot | labot pirmkodu]

| Thanlha |
| --- |
|  |
| Kontinents |
Āzija |
| Valstis |  Ķīna |
| Garums |
700 km |
| Augstākais kalns |
Gelathantons |
| Augstums |
6621 m |
| Koordinātas | ﻿ / ﻿ |
| ThanlhaThanlhaThanlhaRādīt kartē "Ķīna"Rādīt kartē "Cjinhai"Rādīt kartē "Tibeta"Rādīt visas |
|  **Thanlha Vikikrātuvē** |

**Thanlha** (tibetiešu: གདང་ལ, *Dang La*) jeb **Tangla** (ķīniešu: 唐古拉山脉, *Tánggǔlā Shānmài*) ir kalnu grēda Tibetas kalnienē Ķīnā uz Cjinhai provinces un Tibetas autonomā reģiona robežas. Grēda atrodas kalnienes vidusdaļā, izstiepta apmēram 700 km garumā rietumu—austrumu virzienā; veido ūdensšķirtni starp Jandzi un Mekongas baseiniem ziemeļos un Salvinas un Serlincho baseiniem dienvidos. Veidota galvenokārt no kaļķakmeņiem un māla slānekļiem. Vidējais relatīvais augstums pār apkārtējo kalnieni ir ap 1000 m, bet augstākā virsotne ir Gelathantons 6621 m vjl. Ainavā dominē stepe un augstkalnu tuksnesis. Atsevišķas kupolveida virsotnes klāj ledāji. Grēdas vidusdaļā Danlas pāreja 5231 m augstumā, pa kuru kalnus šķērso autoceļš un ātrgaitas dzelzceļš.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Thanlha.

* *Encyclopædia Britannica* raksts (angliski)
# Meidzi[labot | labot pirmkodu]

| **Imperators Meidzi** |
| --- |
|  |
|  |
|  |
| Japānas imperators |
| Valdīšana |
1867. gada 3. februāris – 1912. gada 29. jūlijs |
| Kronēšana |
1868. gada 12. septembris |
| Priekštecis |
Komei |
| Pēctecis |
Taišo |
|  |
|  |
| Dzimtais vārds |
Mucuhito |
| Dzimis |
1852. gada 3. novembrī  Kioto, Japāna |
| Miris |
1912. gada 30. jūlijā (59 gadu vecumā)  Tokija, Japāna |
| Apglabāts |
1912. gada 13. septembris Kioto |
| Tēvs |
Imperators Komei |
| Paraksts |  |

**Imperators Meidzi** (japāņu: 明治天皇, *Meiji-tennō*; dzimis 1852. gada 3. novembrī, miris 1912. gada 30. jūlijā), arī **Mucuhito** (睦仁), bija 122. Japānas imperators. Valdīja no 1867. gada februāra līdz savai nāvei 1912. gada jūlijā. Viņa valdīšanas laikā Japāna no feodālas valsts pārtapa par vienu no modernās pasaules lielvarām.

Par valdnieku kļuva pēc sava tēva imperatora Komei nāves 1867. gadā. Pēc kronēšanas 1868. gadā pieņēma vārdu Meidzi, ar šādu nosaukumu ir pazīstams viņa valdīšanas laikmets. Kronēšana sakrita ar pēdējās feodālās Japānas militārās valdības pastāvēšanas beigām un imperatora kā augstākā izpildvaras orgāna atjaunošanu. Atšķirībā no tēva, Meidzi atbalstīja pieaugošo tautas viedokli, ka Japānai pēc 250 gadus ilgas kultūras un ekonomikas izolācijas ir jāmodernizējas līdz ar Rietumu pasaules valstīm. Formāli pieprasīja, bet neuzsāka feodālās zemes sistēmas atcelšanu, jaunas skolu sistēmas izveidi, valdības kabineta sistēmas izveidi, Meidzi Konstitūcijas izsludināšanu, parlamenta izveidi. 1910. gadā izdeva pavēli par Korejas Impērijas aneksiju.

## Skatīt arī

* Meidzi restaurācija

## Ārējās saites

* Vikikrātuvē par šo tēmu ir pieejami multivides faili. Skatīt: Meidzi.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)